ΓΡΑΠΤΗ ΕΡΩΤΗΣΗ E-3294/02

υποβολή: Bernard Poignant (PSE) προς την Επιτροπή

(21 Νοεμβρίου 2002)

Θέμα: Υγειονομικοί κανόνες και συλλογή κοχυλιών

Στην Γαλλία, και ειδικότερα στην Βρετάνη,πάρχουν ορισμένοι επαγγελματίες που συλλέγουν πεζή στην παραλία ένα είδος κοχυλιών (τελίνες) και αποζούν από την δραστηριότητα αυτή. Δεδομένου ότι το φυσικό περιβάλλον στο οποίο αναπτύσσουν την δραστηριότητα αυτή είναι ιδιαίτερα ευαίσθητο, έχουν μεριμνήσει για την βιώσιμη διαχείριση του φυσικού αυτού πόρου. Γνωρίζουν τους περιορισμούς του επαγγέλματός τους και ιδιαιτέρως τα θέματα τουγιεινής του τόπου όπου εργάζονται. Η πρόσβαση στην εν λόγω ζώνη, συνήθως και επί σειρά ετών, απαγορεύεται κατά το θέρος λόγω της παρουσίας των τοξικών μικρο-φυκιών (Dynophysis), οπότε αυτά πολλαπλασιάζονται λόγω τηςψηλής θερμοκρασίας.

Εν τούτοις, φέτος, οι συλλέκτες κοχυλιών δεν μπόρεσαν να επαναλάβουν την δραστηριότητά τους και τούτο λόγω του τρόπου με τον οποίο γίνονται οι αναλύσεις και οι έλεγχοι για τις επιπτώσεις των τοξικών μικρο-φυκιών επί των κοχυλιών, τρόπου ο οποίος τέθηκε σε ισχύ από του παρελθόντος Μαρτίου. Έτσι, το τεστ της επώασης πέρασε από τις 5 στις 24 ώρες και το προϊόν που χορηγείται στα ποντίκια ισοδυναμεί με 5 γραμμάρια ηπατοπαγκρέατος ή 25 γραμμάρια ολοκλήρου του σώματος.

Το ποσοστό του χορηγούμενου προϊόντος και το περιθώριο επιβίωσης για τα ποντίκια των 24 ωρών είναι δύο τόσο δραστικοί που κανένας έλεγχος δεν ήταν αρνητικός για διάστημα μεγαλύτερο του εξαμήνου.

Η κατάσταση αυτή θέτει το επάγγελμα εν κινδύνω και οι συνέπειες μπορούν εύκολα να προβλεφθούν την στιγμή που οι εν λόγω επαγγελματίες έκαναν τα πάντα για να επιτύχουν μία βιώσιμη διαχείριση και εκμετάλλευση του φυσικού αυτού πόρου, δεν θα έχουν πλέον άλλη επιλογή, όταν θα επιτραπεί και πάλι η πρόσβαση στην εν λόγω ζώνη, παρά να αυξήσουν την ποσότητα των συλλεγόμενων κοχυλιών ώστε να αντισταθμίσουν την απώλεια εισοδήματος επί ένα εξάμηνο, πράγμα που θα αποβεί εις βάρος της κατάστασης των κοχυλιών.

Τι σκοπεύει να κάνει η Επιτροπή για την αντιμετώπιση της κατάστασης αυτής· Υπάρχει κάποιος τρόπος να τροποποιηθεί η απόφαση·

Απάντηση του κ. Fischler Εξ ονόματος της Επιτροπής

(18 Δεκεμβρίου 2002)

Η Επιτροπή γνωρίζει την παρουσία θαλάσσιων βιοτοξινών στο σύνδρομο της διαρροϊκής τοξίνης των μαλακίων (ΔΤΜ), που αποτελεί πιθανό κίνδυνο για την ανθρώπινηγεία. Η απόφαση της Επιτροπής 2002/225/ΕΚ(1) καθορίζει τα μέγιστα επίπεδα ορισμένων θαλάσσιων βιοτοξινών της ομάδας της ΔΤΜ και προσδιορίζει τις μεθόδους ανάλυσης. Με την απόφαση αυτή θεσπίστηκε κοινή και εναρμονισμένη προσέγγιση στα κράτη μέλη.

Όταν ανιχνευθεί η ΔΤΜ, είναιποχρεωτικό το κλείσιμο της αλιευτικής ζώνης προκειμένου να αποφευχθεί η δηλητηρίαση των καταναλωτών. Ηποχρέωση αυτή προβλέπεται στην οδηγία 91/492/ΕΟΚ(2). Η Επιτροπή γνωρίζει πως μερικές εγκαταστάσεις παραγωγής μαλακίων στη Βρετάνη έκλεισαν για μεγάλες περιόδους κατά τους τελευταίους μήνες και το θέμα αυτό συζητήθηκε γενικά στη συνάντηση της Συμβουλευτικής επιτροπής αλιείας καιδατοκαλλιέργειας (ομάδα εργασίας ΙΙ) στις 7 Νοεμβρίου 2002. Η εφαρμογή της απόφασης 2002/225/ΕΚ θα συζητηθεί στην προσεχή συνάντηση των εργαστηρίων αναφοράς για έρευνα που αφορά τις θαλάσσιες βιοτοξίνες, που προβλέπεται να γίνει στις Βρυξέλλες από τις 10 ως τις 12 Δεκεμβρίου 2002 και είναι πιθανόν η απόφαση να αναθεωρηθείπό το φως νέων επιστημονικών συμβουλών.

Η διαχείριση των αποθεμάτων μαλακίων στις παλιρροιακές περιοχές αποτελεί κυρίως αρμοδιότητα των κρατών μελών. Το γεγονός ότι οι εν λόγω επαγγελματίεςιοθέτησαν μέθοδο αειφόρου διαχείρισης των τελινών είναι αξιέπαινο. Όταν οι καλλιέργειες ξανανοίξουν, επειδή τα κοχύλια θα μπορούν να διατεθούν με ασφάλεια στην αγορά για ανθρώπινη κατανάλωση, είναι πράγματι δυνατόν να αναμένεται αύξηση της παραγωγής λόγω της ανάπτυξης των καλλιεργειών κατά την περίοδο του κλεισίματος. Από την άλλη πλευρά, θα αποτελούσε κοντόφθαλμη και μη αειφόρο πράξη να επιτραπεί ηπερεκμετάλευση των καλλιεργειών όταν ξαναρχίσει η παραγωγή.

(1) 2002/225/ΕΚ: Απόφαση της Επιτροπής, της 15ης Μαρτίου 2002, για τον καθορισμό λεπτομερών κανόνων για την εφαρμογή της οδηγίας 91/492/ΕΟΚ του Συμβουλίου όσον αφορά τα ανώτατα όρια και τις μεθόδους ανάλυσης για ορισμένες θαλάσσιες βιοτοξίνες στα δίθυρα μαλάκια, τα εχινόδερμα, τα χιτωνόζωα και τα θαλάσσια (ΕΕ L 75 της 16.3.2002).

(2) Οδηγία 91/492/ΕΟΚ της 15ης Ιουλίου 1991 περί καθορισμού τωνγειονομικών κανόνων που διέπουν την παραγωγή και τη διάθεση στην αγορά ζώντων διθύρων μαλακίων, ΕΕ L 268 της 24.9.1991.